होले महल्ले पर 9 से 14 तक सजाए जाएंगे धार्मिक दीवान
आनंदपुर साहिब| निहंगसिंहों की तरफ से होले महल्ले की तैयारियां बड़े स्तर पर की जा रही हैं। बाबा निहाल सिंह हरीयां वेलां वालों द्वारा गुरुद्वारा बाबा अजीतगढ़ साहिब में इस संबंधी तैयारियों को अंतिम रूप दिया जा रहा है।
इस संबंधी बाबा नागर सिंह ने बताया कि बाबा निहाल सिंह की अगुवाई में 9 से 14 मार्च तक 14 तक होला महल्ला मनाया जा रहा है। इस संबंधी धार्मिक दीवान भी सजाए जाएंगे, जिसमें सिख पंथ के प्रसिद्ध प्रचारक, रागी, ढाडी संगत को गुरु उपदेशों से निहाल करेंगे। उन्होंने बताया कि संगत की रिहायश तथा गुरु के लंगरों के प्रबंध कर लिए गए हैं। इस दौरान उन्होंने संगत से अपील की कि होला महल्ला मौके आनंदपुर साहिब में जरूर शिरकत करें। उन्होेने कहा कि संगत की सुविधा के लिए सभी प्रबंध मुकम्मल कर लिए गए हैं और सुविधाएं दी जाएंगी।
इस मौके बाबा गुरदेव सिंह, गुरदीप सिंह, सुखदेव सिंह, हरदेव सिंह, बलविंदर सिंह, नछत्तर सिंह, बहादुर सिंह मौजूद थे।
hin_Deva hin_Deva hin_Deva awa_Deva